Populisme onder die mes | The SwitchBoard
Populisme onder die mes
Populisme onder die mes Aug 1, 2019 18:03:43 GMT
Post by cjm on Aug 1, 2019 18:03:43 GMT
en as teëvoeter
Ek is bra skepties oor enige uitsprake oor populisme synde 'n selfstandige fenomeen. Vir my is die akademiese belangstelling daarin bloot 'n uitvloeisel van die Demokratiese Party in die VSA se dagga-drome oor Trump. Tot my onsteltenis lees ek dat party mense selfs 'n ideologiese inslag daarin sien wat gekoppel kan word aan 'n ons/hulle sindroom, waar "ons" die agterlikes is, wat "hulle" wil vermorsel. "Hulle" is die "elites" en die immigrante. Daar is darem ook die wat dink dat die term populisme te vaag is om enige akademiese ondersoek te onderskraag.
Ek is nie in staat om te onderskei tussen nasionalisme en populisme nie. Miskien is populisme 'n breër term. Ek sou sê dat die moontlikheid om massas te mobiliseer 'n inherente aspek van demokrasie is (ook van meer outoritêre samelewings). As dit afwesig is in 'n demokratiese bestel, is dit bloot die onvermoë van leiers om die massas te begeester. Nasionalisme in meeste gevalle is 'n verdedigingsmeganisme teen aanvalle op 'n gemeenskap en kan nie weggewens word nie. Groepsvorming is 'n natuurlike reaksie van gemeenskappe om hulself teen uitwissing te beskerm. So, om nou begeesterde groepe as die Satan te skilder, is 'n dwaalleer. Die groepe sal begeesterd wees tot tyd en wyl hulle uitgewis is, of die aanval teen hulle afneem. Dit sal nie 'n permanente tendens wees wat gevoed word deur sy eie dinamika nie. Eksterne faktore is onontbeerlik vir die bestaan daarvan.
Die huidige vlaag van "regse" groepe is bloot 'n verdedigingsmeganisme teen die ongebrydelde invloei van immigrante in samelewings met gevestigde tradisies. Dit is 'n verdedigingsmeganisme en hoe enigeen in sy regte verstand kan dink dat die betrokke gemeenskappe tevrede moet wees met die braaksels wat hule oorspoel, is bo my. Om verder diegene, wat ten gunste van die verval is en wat dit aktief in die hand werk, wat agter hoë mure skuil in luukse lewenstyle, nie kwalik te neem nie, is om die onmoontlike te verwag. Die "deplorables" gaan reageer. 'n Mens kan tersyde opmerk dat die hoon van groepe nie net afkomstig is van die populiste nie, maar dat die aanvalle juis op die "populiste" is deur die elite wat die meeste voordeel te trek het uit die instromings: Die werkgewers wat goedkoop arbeid soek, die partye wat mense wil invoer om vir hulle te stem, diegene wat die nie-bestaande "rykdom" van die gemeenskap wil verdeel. Inderdaad, is hulle nie juis die populiste nie; wat bestaande, ordelike gemeenskappe wil toespoel met armoede, misdaad, aborsies, dwelms, seksuele vergrype, verkragtings, ekonomiese insinking en korrupsie nie, wat produktiewe lede van die gemeenskap in hul peetjie wil inwerk nie - alles om hul eie profyt en genoegdoening?
In elk geval ek dink die tweede artikel is in die kol:
One of the greatest politicians in history, the Roman Senator Marcus Tulius Cicero, also renowned as one of history’s great orators understood the power of populist appeal in the art of politics and politicking.
Karl Rove, a brilliant right wing, conservative political strategist and the many conservative think tanks in the USA also understand this and hence their many electoral successes.
Last Edit: Aug 1, 2019 18:07:05 GMT by cjm